39 
historie vil jeg imidlertid, for ikke at gjentage mig selv, 
henvise Dem til, hvad jeg tidligere har meddelt om de 
mærkelige Drontefugle, som fordum beboede Bourbon, 
Mauritius og Rodriguez”; tilligemed forskjellige andre, dels 
flyvende, dels vingeløse, men ligeledes for længe siden 
udryddede Vade- og Hønse-Fugle, samt om de nyzeland- 
ske Kæmpefugle. Begge disse mærkelige Exempler vise 
netop, hvorledes alt fra Naturens Side var beregnet paa 
en af Mennesket (og andre Rovdyr) uforstyrret fredelig 
Tilværelse; neppe træder Mennesket op paa Skuepladsen, 
saa begynder Forfølgelsen, og snart ere disse anselige 
Fugle aldeles udryddede. At det Samme meget snart vil 
være Tilfældet med adskillige andre Fugle, hvis Udbredning 
er indskrænket til en enkelt Sydhavs-Ø”), er — forsaavidt 
det ikke allerede er skeet — let at forudsee. 
De her anførte Kjendsgjerninger give kun et sørgeligt 
Billede af en vis Side af Menneskets Virksomhed her paa 
Jorden; det er desværre kun altfor sandsynligt, at det 
Formaal, som han i Aartusinder, bevidst eller ubevidst, 
har forfulgt, nemlig »at gjøre sig Jorden underdanig«, d. 
v. S. såa hensigtsmæsig til hans Underhold og Nytte som 
muligt, og at benytte, hvad den i Øjeblikket byder ham, 
saa yderligt som muligt, vil blive efterstræbt med stigende 
Haardhed og Hensynsløshed, altsom Midlerne forøges i 
hans Haand i et stedse raskere voxende Forhold. Hvor 
”) See dette Tidsskrift Anden Række Første Bind S. 219—21 og 291 
0. flød. Sammen med de Dronteknogler, som i den seneste Tid 
er blevne opgravne paa Mauritius, har man fundet Knogler af en 
samtidig, nu ikke længer levende Papegøie-Art, som aabenbart 
har delt Skjæbne med Dronten uden at blive nævnet i Historien. 
+) F. Ex. Jordduen paa Samoa (Didunculus), Nestor produc- 
tus (en Papegøie) paa Norfolk, Kivierne (Apteryx) og Notornis 
paa Nyzeland osv. 
